RS ลุ้นครึ่งปีหลังโตแกร่ง รับธุรกิจคอมเมิร์ช-ดีล M&A หนุน โบรกฯ เคาะเป้า 32 บ.
RS ลุ้นครึ่งปีหลังโตแกร่ง รับธุรกิจคอมเมิร์ช-ดีล M&A หนุน โบรกฯ เคาะเป้า 32 บ.
RS ลุ้นครึ่งปีหลังโตแกร่ง รับธุรกิจคอมเมิร์ช-ดีล M&A หนุน โบรกฯ เคาะเป้า 32 บ.
24 พ.ค. 2564

“ข่าวหุ้นธุรกิจออนไลน์” รวบรวมข้อมูลบทวิเคราะห์เกี่ยวกับหุ้น บริษัท อาร์เอส จำกัด (มหาชน) หรือ RS หลังนักวิเคราะห์จากหลากหลายสำนักมองว่า แนวโน้มผลการดำเนินงานงวดครึ่งหลังปี 2564 จะยังคงเติบโตอย่างโดดเด่น ตามการขยายตัวของธุรกิจคอมเมิร์ช
โดยบล.เคจีไอ (ประเทศไทย) ระบุในบทวิเคราะห์ (24 พ.ค.) คาดว่ารายได้ของ RS ในไตรมาส 2/64 จะเพิ่มขึ้นเมื่อเทียบจากปีก่อจากฐานกำไรที่ต่ำในไตรมาส 2/63 แต่จะลดลงเมื่อเทียบจากไตรมาสก่อน จากรรายได้ธุรกิจบันเทิงน่าจะลดลง เพราะยอดโฆษณามีแนวโน้มลดลง และไม่มีการจัดงานกิจกรรมบันเทิง 2. ยอดขายสินค้ามีแนวโน้มลดลงตามสภาวะเศรษฐกิจที่ชะลอตัว
อย่างไรก็ตามคาดว่ากำไรของ RS จะฟื้นตัวขึ้นเมื่อเทียบจากไตรมาสก่อนตั้งแต่ไตรมาส 3/64 จากสินค้าใหม่ๆ ที่มีแผนวางขายตั้งแต่ไตรมาส 3/64 เช่น ผลิตภัณฑ์ทดแทนอาหาร , อาหารสัตว์ และผลิตภัณฑ์จากกัญชง
ทั้งนี้ยังคงประมาณการกำไรสุทธิปี 2564 ไว้ที่ 715 ล้านบาท เพิ่มขึ้น 35% เมื่อเทียบจากปีก่อน เนื่องจากคาดว่ากำไรจะแข็งแกร่งมากขึ้นในครึ่งหลังปี 2564 และจะเติบโตต่อเนื่องในปี 2565 เป็น 1 พันล้านบาท เพิ่มขึ้น 45% เมื่อเทียบจากปีก่อน เพราะได้แรงหนุนจากการฟื้นตัวของเศรษฐกิจที่จะช่วยหนุนการจับจ่ายใช้สอย รวมถึงสินค้าในธุรกิจพาณิชย์ และยอดโฆษณาของ RS ด้วย อีกทั้งจะเป็นปีแรกที่รับรู้รายได้เต็มปีจากสินค้าใหม่ที่วางจำหน่ายในไตรมาส 2/64 ได้แก่ WellU (คอลลาเจนเกรดพรีเมี่ยม) และ CAMU-C (เครื่องดื่มน้ำผลไม้ที่ให้วิตามินซีสูง) และสินค้าใหม่ที่จะวางจำหน่ายตั้งแต่ในครึ่งหลังปี 2564 ยังคงแนะนำ “ซื้อ” RS ประเมินราคาเป้าหมายปี 2565 ของ RS ที่ 32 บาท อิง PER ที่ 30 เท่า เท่ากับค่าเฉลี่ยของกลุ่มพาณิชย์)
ส่วน บล.เคทีบีเอสที ระบุในบทวิเคราะห์ แนะนำ “ซื้อ” คงราคาเป้าหมายที่ 31 บาท/หุ้น อิง PER ที่ 37.5 เท่า มีมุมมองเป็ นกลางจากการประชุมนักวิเคราะห์ (21 พ.ค.2564) ประเด็นสำคัญมีดังนี้ 1) RS ยังคงเป้ารายได้ปี 2564 ที่ 5.7 พันล้านบาท (เพิ่มขึ้น 51% เมื่อเทียบจากปีก่อน), 2) ธุรกิจ Commerce ใน existing channels ไตรมาส 2/64 ยังดีต่อเนื่อง โดยผลกระทบจาก COVID-19 มีจำกัด
รวมทั้ง 3) วางแผนออกสินค้าผสมกัญชง 7-8 SKUs ในปี 2564 โดยตัวแรกจะเป็น instant coffee ผสม Hemp seed oil คาดเริ่มวางจำหน่ายได้ปลายไตรมาส 2/64-ต้นไตรมาส 3/64 โดยคาดรายได้จากผลิตภัณฑ์กัญชงที่ 500-700 ล้านบาท, 4) กำไรจาก Chase จะดีกว่าคาด (equity income ที่77 ล้านบาท) และ 4) ดีล M&amp;A 1-2 ดีลในครึ่งหลังปี 2564 คาดเงินลงทุน 300-600 ล้านบาท/ดีล
ทั้งนี้ บล.เคทีบีเอสที คงประมาณการกำไรสุทธิปี 2564 ที่ 803 ล้านบาท (เพิ่มขึ้น 52% เมื่อเทียบจากปีก่อน) จากรายได้รวมที่ 4,974 ล้าน บาท (เพิ่มขึ้น 32% เมื่อเทียบจากปีก่อน) มองว่าเป้ารายได้ที่ 5.7 พันล้านบาท ของ RS ค่อนข้าง challenge เนื่องจากการระบาดของ COVID-19 ระลอกใหม่อาจส่งผลต่อรายได้สื่อที่ลดลง
ด้าน บล.ทิสโก้ ระบุในบทวิเคราะห์ (24 พ.ค.) ว่า RS แนวโน้มไตรมาส 2/64 ธุรกิจ Commerce ยังดีต่อเนื่องในส่วนการขายสินค้ากลุ่มเดิมจากการทำโปรโมชั่นการตลาด และการเพิ่มช่องทางจำหน่ายมากขึ้น แต่สินค้าใหม่ในกลุ่ม Mass Market เครื่องดื่มวิตามินซี Camu C ที่เปิดตัวขายใน 7-11 เมื่อปลายเดือนเม.ย.2564 อาจจะกระทบบ้างในช่วง COVID-19
ส่วนธุรกิจ media ยังอ่อนตัวลงเมื่อเทียบจากไตรมาสก่อน เนื่องจากได้รับผลกระทบการใช้จ่ายสื่อโฆษณาลดลงช่วง COVID-19 เช่นกัน แต่บริษัทมีการเตรียมความพร้อมลดต้นทุนจากการรีรันคอนเทนท์เดิม สำหรับช่วงครึ่งปีหลังยังมีสินค้าหลายรายการในกลุ่มอาหารเสริม เครื่องดื่ม และอาหารสัตว์เลี้ยงสุนัขและแมวซึ่งเตรียมไว้หลาย SKU ยังคงประมาณการเดิมคาดกำไรสุทธิปี 2564-2565 อยู่ที่ 710 ล้านบาท เพิ่มขึ้น 32% เมื่อเทียบจากปีก่อน และ 845 ล้านบาท เพิ่มขึ้น 19% เมื่อเทียบจากปีก่อน) ตามลำดับจากธุรกิจ Commerce ที่เติบโตต่อเนื่องเป็นหลัก
ทั้งนี้มีมุมมองเชิงบวกในการวางกลยุทธ์ธุรกิจของบริษัท จากโมเดลของ RS ที่ครอบคลุมลูกค้าใหม่เพิ่มขึ้นได้หลายช่องทางและจากการสร้างพันธมิตรที่เพิ่มขึ้น รวมถึงการพัฒนาระบบใช้ฐานข้อมูลที่มีอยู่ได้อย่างมีประสิทธิภาพสร้างยอดขายเติบโตต่อเนื่อง ยังคงคำแนะนำ “ซื้อ” ราคาเป้าหมายอยู่ที่ 31 บาท PER ปี 2564 อยู่ที่ 34.2 เท่า คาด Div.Yield ปี 2564 ที่ 2.6% ความเสี่ยง : เศรษฐกิจ, ยอดขายสินค้าไม่เป็นไปตามคาด